九二一地震

九二一地震，又叫集集地震，係中華民國臺灣中部一場逆斷層型地震，發生喺1999年9月21號當地時間凌晨1點47分15.9秒，震央喺南投集集，黎克特制7.3級。呢次地震有2,415人死，29人失蹤，11,305人傷，係國民政府遷臺後至大規模嘅天災。

為哀悼地震逝世嘅民眾同埋警惕自然災害嘅威脅，中華民國政府喺2000年訂立每年9月21號為「國家防災日」並舉行地震演習，以求災害來臨嗰陣大家能夠做好防護措施，將傷亡嘅可能降到最低。

相關影視作品 
電影
《生命》
《老師，你會不會回來？》
《那些年，我們一起追的女孩》
《幸福路上》
電視劇
《在一起，就好》
《16個夏天》第四、五集
《玫瑰瞳鈴眼》 第137集天搖地動

爭議事件

中國政府阻撓台灣求援 
有部份台灣意見認為，中國喺當時阻攔各國對台灣嘅支援。

喺事件20周年，台灣基進喺社交媒體發表文章，話當時世界唔少國家都有幫手，仲帶嚟先進嘅搜索救難工具同專業嘅救難知識，但係中國就施壓各國，話任何援助台灣大地震嘅行為都要得到中國同意。佢重指責台灣只係地方政府，利用地震同各國作外交接觸。

臺灣地震
1999年